A TANÁCS HATÁROZATA
(2009. február 16.)
egyrészről az Európai Közösségek és tagállamaik, másrészről a Marokkói Királyság közötti társulást létrehozó Euromediterrán megállapodás jegyzőkönyvének megkötéséről a Bolgár Köztársaság és Románia Európai Unióhoz történő csatlakozásának figyelembevétele céljából
(2009/246/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének második mondatával és a 300. cikk (3) bekezdésének második albekezdésével,
tekintettel a 2005-ös csatlakozási okmányra és különösen annak 6. cikke (2) bekezdésére,
tekintettel a Bizottság javaslatára,
tekintettel az Európai Parlament hozzájárulására (1),
mivel:
(1)
Az egyrészről az Európai Közösségek és tagállamaik, másrészről a Marokkói Királyság közötti társulást létrehozó Euromediterrán társulási megállapodás jegyzőkönyvét a Bolgár Köztársaság és Románia Európai Unióhoz történő csatlakozásának figyelembevétele céljából (a továbbiakban: a jegyzőkönyv), az Európai Közösség és tagállamai nevében, 2008. október 13-án Luxemburgban aláírták, figyelemmel annak egy későbbi időpontban történő megkötésére a 2008/881/EK tanácsi határozatnak (2) megfelelően.
(2)
A jegyzőkönyvet jóvá kell hagyni,
A KÖVETKEZŐKÉPPEN HATÁROZOTT:
1. cikk
Az egyrészről az Európai Közösségek és tagállamaik, másrészről a Marokkói Királyság közötti társulást létrehozó Euromediterrán megállapodás jegyzőkönyvét a Bolgár Köztársaság és Románia Európai Unióhoz történő csatlakozásának figyelembevétele céljából, az Európai Közösség és tagállamai nevében a Tanács jóváhagyja.
A jegyzőkönyv szövegét csatolták e határozathoz (3).
2. cikk
A jegyzőkönyv 8. cikkében előírt okmányokat a Közösség nevében a Tanács elnöke helyezi letétbe.
Kelt Brüsszelben, 2009. február 16-án.